Det er den bakerste etiketten, hvor alkoholinnholdet står, som er feil.

– Feil baketikett kan i ytterste konsekvens medføre at forbrukere som tror de drikker en alkoholfri øl, får i seg alkohol. Vi tilbakekaller derfor hele partiet med umiddelbar virkning, sier kvalitetssjef Olaug Flakne i Carlsberg-eide Ringnes, som distribuerer Carlsberg her til lands.

Selskapet meldte først om tabben onsdag, og torsdag har også helse- og tilsynsmyndighetene sendt ut varsel om saken.

– Størrelsen på partiet er 12.960 flasker. Ringens har solgt flaskene i dagligvarebutikker som single eller i en papp-sixpack designet for Carlsberg Pils 6x 0,33 L, opplyser Mattilsynet.

Flaskene som trekkes tilbake har følgende kjennetegn:

* Produksjonskode C9 017

* Best før: 14.10.2019

* Produksjonsdato: 17.01.2019